Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azkona Molinet jaunak aurkeztutako galdera, mahastizaintza- eta ardogintza-sektoreari laguntzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Landa Garapeneko eta Ingurumeneko kontseilariak neurri-sorta berri bat iragarri du, zeinen artean mahastizaintza- eta ardogintza-sektoreari laguntzekoak nabarmentzen baitira. Nafarroako eta Errioxako Jatorri Deiturara –baina baita beste AGB eta jatorri deitura batzuetara ere– bideratutako neurriak dira, merkatua arautzeko eta merkaturatze- nahiz sustatze-zirkuitu laburrei zuzenean laguntzeko.

Zertan dautza neurri horiek eta zer helburu lortu nahi dira horien bidez?

Iruñean, 2020ko uztailaren 30ean

Foru parlamentaria: Pablo Azcona Molinet